Ліліяна Фёдараўна Анцух

**Ліліяна Фёдараўна Анцух** (нар. 1950, пас. Лошніца, Мінская вобласць) ― беларуская выдавец, публіцыст. Дырэктар і галоўны рэдактар выдавецтва «Чатыры чвэрці». Член Прэзідыума Саюза пісьменнікаў Беларусі.

Аўтарка кніжных публікацый і публікацый у перыядычным друку, стваральніца выдавецкіх праектаў у галіне нацыянальнай і духоўнай культуры.

## Біяграфія 
У дзіцячыя гады сям’я Ліліяны з’ехала на цаліну ў Казахстан; праз 15 гадоў пасялілася ў Жодзіна. Пасля школы Ліліяна жыла, вучылася і працавала ў Мінску. Яе хросным бацькам быў мітрапаліт Філарэт.

Скончыла Мінскі дзяржаўны педагагічны інстытут імя М. Горкага (1974), Маскоўскі інстытут павышэння кваліфікацыі інфармацыйных работнікаў (1979), рэдакцыйна-выдавецкі факультэт Маскоўскага паліграфічнага інстытута (1982).

З’яўлялася загадчыцай дзіцячай бібліятэкі № 5 горада Мінска (1983—1985), загадчыцай аддзела стандартызацыі і інфармацыі кнігавыдавецкай справы Нацыянальнай кніжнай палаты Беларусі (1987—1991), дырэктаркай рэдакцыйна-эканамічнага цэнтра выдавецка-паліграфічнай кампаніі «Эрыдан» (1991—1992), выканаўчай дырэктаркай Беларускага фонду дапамогі развіццю культуры (1992—1993). З 1993 года — па цяперашні час — дырэктарка, галоўная рэдактарка таварыства з дадатковай адказнасцю «Выдавецтва „Чатыры чвэрці“».

## Бібліяграфія 
* «Забашавічы» (2018)
* АРТ-СЕЗОНЫ в Музее В. К. Бялыницкого-Бирули с «Гекльберри» (2018)
* Белорусские сокровища ЮНЕСКО (2018)
* Тебе, Беларусь, посвящается (2018)
* Лошница (2018)
* «Адзін пояс — адзін шлях» у маім сэрцы (2017)
* Мінск — горад майго лёсу (2017)
* Симфония столетий (2017)
* 10 лет. «Белая Русь». Фрунзенская районная организация г. Минска РОО «Белая Русь» (2017)
* 15 лет БРСМ. Фрунзенская районная организация ОО «БРСМ» г. Минска (2017)
* Туровская рапсодия (2017)
* Янка Сіпакоў: «Жыві як хочацца…» (2016)
* Міхась Дрынеўскі: «Песня даўжынёю ў жыццё…» (2016)
* Час і творчасць Льва Бакста (2016)
* Моя судьба — Беларуськалий (2015)
* Елена Бархаткова. Живопись (2015)
* Владимир Напреенко. Альбом (2014)
* Православные святые земли Белорусской (2013)
* Іван Міско (2012)
* Навум Гальпяровіч: На шляху да сябе (2012)
* «Зембін: кароткі экскурс у гісторыю і сучаснасць. Жыццяпіс зембінцаў» (2023)

## Сям’я 
* Сын — Сяргей Валер’евіч Анцух (нар. 1987), камерцыйны дырэктар выдавецтва «Чатыры чвэрці».

## Узнагароды 
* званне «Чалавек года» ў намінацыі «Духоўнае адраджэнне» за аўтарскі праект «Нашы духоўныя каштоўнасці» (1996);
* Медаль Францыска Скарыны (2017);
* Падзякі Беларускай праваслаўнай царквы;
* Медаль ордэна прападобнай Ефрасінні Полацкай (2018);
* Грамата Міністэрства інфармацыі Рэспублікі Беларусь;
* Грамата Дзяржаўнага камітэта па справах рэлігій і нацыянальнасцей пры Савеце Міністраў Рэспублікі Беларусь.
* Дыплом першай ступені і памятны знак-сімвал «Залаты фаліянт» Нацыянальнага конкурсу «Мастацтва кнігі»—2024 у намінацыі «За ўклад у захаванне гісторыка-культурнай спадчыны» (за кнігу «Зембін: кароткі экскурс у гісторыю і сучаснасць. Жыццяпіс зембінцаў»).

## Літаратура 
* Лошница // Анцух, Л. Ф. Лошница / Л. Ф. Анцух, А. А. Балябин, М. А. Мательский. — Минск : Четыре четверти, 2018. — 156 с. ил. — (Серия «Малая родина: Борисовский район»). — ISBN 978-985-581-181-8.

Катэгорыя:Публіцысты Беларусі
Катэгорыя:Рэдактары Беларусі
Катэгорыя:Выдаўцы Беларусі
Катэгорыя:Бібліятэкары Беларусі